Od petka do nedelje je v Mariboru potekalo zimsko državno prvenstvo za mlajše in starejše dečke in deklice. Mlajši so tekmovali v dopoldanskih urah, starejši pa so moči merili popoldne. Naš klub so v mlajših kategorijah zastopali štirje plavalci in ena plavalka, pri starejših pa dve plavalki.

Pri mlajših je bila najuspešnejša Ana Menoni, ki je v mlajšem letniku osvojila dve prvi mesti na 200m prosto in 100m hrbtno, dve drugi mesti na 50 in 100m prosto ter tretje mesto na 50m hrbtno, tik pod stopničkami pa je pristala na 50m delfin.

Na stopničke je dvakrat stopil tudi mlajši deček Tin Babič z osvojenima tretjima mestoma na 100 in 200 metrov hrbtno, osvojil pa je še četrto mesto na 50m hrbtno, peto na 50m prsno ter dve šesti mesti na 50m delfin in 100m mešano.

Med deseterico se je uspelo zavihteti tudi Nejcu Kranjcu, ki je bil deseti ( od 93.tekmovalcev ) na 100m prosto, osvojil pa je še dve enajsti mesti na 200 in 400 metrov prosto.

Pohvalo za nastope in odplavane osebne rekorde pa si zaslužita tudi Lovro Kožar in Aleksej Kržan, ki sta prvič nastopala na državnem prvenstvu.

Fantje so tudi odplavali štafeto 4x50m prosto in se uvrstili na odlično enajsto mesto.

Pri deklicah si je Ema Menoni priplavala štiri odličja. Dvakrat je bila druga: na 100m hrbtno in 100m prsno, dvakrat pa tretja na 200m prsno in 50m hrbtno, na 50m prsno pa je pristala na nehvaležnem četrtem mestu.

Z dvema uvrstitvama med prvih deset se lahko pohvali tudi Sara Dobnik, ki je bila šesta na 100m prsno ter osma na 50m prsno.

Plavalce sedaj čaka kratek oddih, potem pa se že začnejo priprave na poletno sezono in tekmovanja v olimpijskem bazenu.